**Nr. 1166 /30.09.2024**

**CONTRACT DE STUDII**

1. **Partile contractante :**
2. **Universitatea Tehnică “Gheorghe Asachi” din Iasi, Facultatea de Automatică și Calculatoare, reprezentata prin prof. dr. ing. Adrian Burlacu, in calitate de DECAN, si**

**2**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ in calitate de student, domeniul **Calculatoare și tehnologia informației**, programul de studiu **Securitatea spațiului cibernetic** beneficiar de servicii educationale finantate de la buget / cu taxa, avand carte de identitate seria \_\_\_\_\_\_\_\_\_, nr\_\_\_\_\_\_\_\_\_\_\_\_\_\_\_\_\_\_\_\_, CNP\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, domicilat in\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tel. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ e-mail\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ cont la Banca \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**II. Obiectul contractului :**

**Art. 1** – Prezentul contract are ca obiect derularea activitatilor specifice invatamantului universitar, in concordanta cu planul de invatamant elaborat de facultate si aprobat de Senatul Universitatii.

**Art.2.** Contractul de studii nu poate fi modificat în timpul anului universitar. Acesta se poate modifica, din motive justificate, numai în primele două săptămâni ale anului universitar.

**III. Durata contractului :**

**Art. 3** – Prezentul contract se incheie pentru un ciclu de studii - 2 ani universitari, cu excepţia perioadelor de întrerupere de studii legal aprobate.

**IV. Drepturile si obligatiile partilor contractante :**

**Art.4.** Obligaţiile facultăţii :

1. Să asigure condiţiile pentru ca studentul să poată frecventa toate disciplinele înscrise în prezentul contract, în cadrul programului de studiu aprobat de Consiliul facultăţii.

2. Să asigure consilierea studentului în privinţa alegerii disciplinelor, de către un cadru didactic îndrumător numit de Biroul consiliului facultăţii.

3. Să pună la dispoziţia studentului « Procedura privind organizarea activităţii didactice » şi să asigure acces la toate procedurile necesare pe site-ul facultăţii şi al universităţii.

**Art.5 – Drepturile si obligatiile studentului :**

**5.1.** Studentul **beneficiaza** de toate drepturile prevazute de Legea ȋnvăţămȃntului superior nr. 199/2023 cu modificările ulterioare, Carta universităţii, şi Procedurile privind activitatea didactică din Manualul Procedurilor.

**5.2.** Studentul beneficiaza de cel mult 2 ani bugetati pentru studii universitare de masterat .

5.3. Studentul are obligatia să păstreze în bune condiţii şi în stare de funcţionare echipamentele, mobilierul, clădirile, spaţiile verzi, amenajările sportive şi sociale.

5.4. Studentul are obligatia să se informeze şi sa respecte prevederile Cartei universităţii si ale procedurilor în vigoare. Conform art. 24b al Procedurii de organizare şi desfăşurare a activităţii didactice: promovarea de la un an la altul se poate face numai daca studentul a acumulat cel puţin  **40** de credite din discipline (DI + DO) ale anului de studii încheiat.

5.5. Studentul are obligatia sa achite taxele de scolarizare în cuantum de  **4200**  pana la sfarsitul anului universitar, in procent de 100% in patru transe egale : pana la data de 15 octombrie prima rata, pana la data de 15 ianuarie a doua rata, 15 martie a treia rata si pana la data de 01 iunie restul taxei de scolarizare. Plata taxei de școlarizare poate fi făcută și de către un terț, pe baza unei adrese / cereri ȋnaintate de acesta, Rectorului universității.

**5.6.** Studentul are obligatia **sa achite taxele stabilite** in baza Legii invatamantului si a Regulamentelor universităţii.

**5.7.** Studentul are obligatia, ca in termen de 15 zile de la începerea anului universitar sa anunţe la secretariatul facultăţii  **banca si contul** in care i se va vira bursa, aceasta fiind singura modalitate de plata permisa de lege. Prevederea se aplica pentru toate tipurile de plati efectuate de Universitate catre studenti (burse, cheltuieli de transport etc).

**5.8.Studentul cu taxa care solicita intreuperea/retragerea de la studii, poate cere restituirea diferentei de bani daca aceasta este mai mare decit taxa ca trebuia achitata pina la depunerea cererii**.

**5.9.** Studentul are obligatia de a achita toate tranşele din taxa de şcolarizare pana la data depunerii cererii de retragere sau de intrerupere a studiilor.

5.10. Studentul are obligatia să se informeze şi să respecte întrutotul toate instrucţiunile adoptate la nivel de universitate~~,~~ cu privire la desfăşurarea activităţilor didactice, inclusiv pe cele de siguranţă epidemiologică pentru prevenirea îmbolnăvirii cu virusul SARS-CoV-2., instrucţiuni care fac parte integrantă din prezentul contract.

**V. Redistribuirea anuala a locurilor bugetate:**

**Art. 6** Locurile bugetate **se distribuie** in functie de rezultatele obtinute la concursul de admitere pentru anul I.

**Art. 7** Pe parcursul şcolarităţii, studenţii admişi la învăţământul cu taxă pot trece la învăţământul subvenţionat de la bugetul de stat dacă îndeplinesc condiţiile de promovare, numai cu respectarea capacităţii de şcolarizare pentru anul respectiv şi numai la începutul anului universitar, cu aprobarea Consiliului de Administraţie a universităţii.

**Art. 8** Este integralist studentul care in anul universitar precedent si-a indeplinit toate obligatiile asumate prin contractul de studii si a acumulat cel puţin 60 de credite.

**VI. Sanctiuni :**

**Art. 9.1.** Nerespectarea de catre studenti a indatoririlor ce decurg din prezentul contract atrage de la sine atentionarea si aplicarea urmatoarelor sanctiuni : **a)** avertisment, **b)** ridicarea bursei pe o perioada determinata, **c)** suspendarea dreptului de cazare in camin, **d)** exmatricularea.

Studentul care nu a achitat taxa de şcolarizare va fi exmatriculat. Exmatricularea se face cu 15 zile după expirarea termenului de plată neonorat.

**9.2**. Sanctiunile de la punctele a) – c) se aplica de Consiliul facultatii, iar cea de la punctul d) de catre Rector, la propunerea Consiliului facultatii.

9.4. Studiile întrerupte ca urmare a exmatriculării datorate încălcării prevederilor Codului de etică şi deontologie universitară nu pot fi recunoscute în cazul unei noi înmatriculări (obţinute prin admitere). Studenţii astfel exmatriculaţi nu mai pot fi reînmatriculaţi.

**9.3**. Sanctiunile aplicate pot fi contestate de student in termen de 30 de zile, la organul de conducere imediat superior celui ce a aplicat-o.

**VII. Solutionarea litigiilor:**

**Art. 10** – In situatii litigioase privind relatiile dintre studenti sau dintre studenti si cadrele didactice, atat studentii cat si cadrele didactice se pot adresa Comisiei de Etica a Universitatii.

Anexa nr. 1 este parte integrantă din prezentul contract de studii.

Anexa nr. 2 este parte integrantă din prezentul contract de studii.

Anexa nr. 3 este parte integrantă din prezentul contract de studii.

Prezentul contract se incheie astazi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , in doua exemplare, cate unul pentru fiecare parte.

**DECAN, CONSILIER AN,**

**STUDENT,**

(nume în clar şi semnătură)

LISTA DISCIPLINELOR DIN CONTRACTUL DE STUDII

**Securitatea spațiuluiu cibernetic,**

**anul I, 2024-2025**

|  |  |  |
| --- | --- | --- |
|  | **Denumirea diciplinei** | **Credite** |
| **DISCIPLINE IMPUSE**  **(DI)** | Securitatea spațiului cibernetic | 6 |
| Criptologie | 6 |
| Metode de securitate bazate pe hardware și virtualizare | 6 |
| Securitatea rețelelor wireless și a dispozitivelor mobile | 5 |
| Cercetare științifică și practică (sem. 1) | 7 |
| Sisteme de detecție și prevenție a atacurilor informatice | 6 |
| Securitatea codului sursă | 5 |
| Etică și integritate | 2 |
| Cercetare științifică și practică (sem. 2) | 6 |
|  |  |
|  |  |
| **Nr. credite de la discipline impuse (DI)** | **49** |
| **DISCIPLINE OPŢIONALE**  **(DO)** | Internet of Things | 6 |
| Reverse engineering | 6 |
| Investigații în criminalitatea informatică(IT forensics) | 5 |
| Cloud Computing | 5 |
|  |  |
| **Nr. credite de la discipline opţionale (DO)** | **11** |
| **DISCIPLINE LIBER ALESE (FACULTATIVE)**  **(DLA)** |  |  |
|  |  |
| Nr. credite de la discipline liber alese (DL) |  |
| **DISCIPLINE COMPLE-MENTARE**  **(DC)** |  |  |
| Nr. credite de la discipline complementare (DC) |  |

|  |  |
| --- | --- |
| **Numărul de credite de la discipline impuse (DI) şi de la discipline opţionale (DO)** | **60** |
| **Numărul total de credite în contract** | **60** |

|  |  |  |  |
| --- | --- | --- | --- |
| **Numele şi prenumele studentului** |  | **Semnătura studentului** |  |

Anexa nr. 1 la Contractul de studii

**Notă de informare a studenților cu privire la prelucrarea datelor cu caracter personal**

**de către Universitatea Tehnică „Gheorghe Asachi” din Iași**

Universitatea Tehnică „Gheorghe Asachi” din Iași (denumită în continuare TUIASI) întreprinde demersuri pentru a respecta legislația actuală aplicabilă în ceea ce privește respectarea drepturilor dumneavoastră și protejarea datelor dumneavoastră cu caracter personal care îi sunt încredințate, inclusiv prevederile Regulamentului General Privind Protecția Datelor al Uniuni Europene (GDPR) nr. 679/2016 cu aplicabilitate din 25 mai 2018. TUIASI are responsabil cu protecția datelor (DPO) desemnat, care coordonează Compartimentul Protecția Datelor cu Caracter Personal. Pentru orice asistență cu privire la respectarea drepturilor privind protecția datelor cu caracter personal de către instituția noastră, vă puteți adresa acestui compartiment: cpdcp@groups.tuiasi.ro, telefon +40232701274, web: https://www.tuiasi.ro/compartimentul-protectia-datelor-cu-caracter-personal/.

Categoriile de date cu caracter personal prelucrate, temeiul legal în baza căruia sunt prelucrate și scopurile prelucrării:

În baza temeiului legal aplicabil în România și a situației contractuale în care vă aflați cu TUIASI, în calitate de operator de date cu caracter personal, aceasta procesează pe perioada relațiilor de colaborare date personale care vă aparțin și pe care le deține la nivelul departamentelor și serviciilor sale legate de:

●date de identificare, conform actelor personale de identificare emise de autoritățile statului român (certificat de naștere, carte de identitate), sau autorități ale altor state (pașaport), unde e cazul, pentru identificarea dvs. la nivelul contractelor încheiate în baza Legii nr. 199/2023 – învățământului superior;

●date financiare (număr de cont, venituri realizate la nivelul instituției, situații financiare personale) pentru plățile dintre părți și menținerea evidenței financiar contabilă conform Codului Fiscal;

●caracteristici personale (data nașterii, locul nașterii, naționalitate, stare civilă) necesare pentru stabilirea de drepturi cuvenite;

●poza pentru emiterea de documente (acte de studii, legitimații de acces) cu respectarea cerințelor legale și, respectiv, pentru implementarea de măsuri de siguranță, securitate și control al accesului la infrastructura, serviciile și facilitățile Universității;

●imaginea, prin intermediul sistemelor de supraveghere video, necesară pentru monitorizarea accesului persoanelor/autovehiculelor în spații/zone aflate în administrarea instituției, asigurarea securității spațiilor/zonelor și bunurilor precum și a siguranței persoanelor aflate în aceste spații/zone;

●opiniile medicale privind starea dvs. de sănătate (în baza certificatelor și adeverințelor medicale, inclusiv cele de vaccinare și de evaluare a stării de sănătate stipulate în normativele aplicabile și utilizate în conformitate);

●informații privind parcursul dvs. academic, rezultatele evaluărilor, imaginea și vocea, mesaje, videoclipuri, fișiere expediate sau orice alte materiale care conțin date prelucrate prin utilizarea de platforme educaționale informatice, numele de utilizator și parola de acces pentru participare la activitățile educaționale derulate online în vederea îndeplinirii obligației legale de asigurare a dreptului la învățătură și a desfășurării efective a procesului educațional;

●calificările deținute, istoricul dvs. profesional, calitatea de membru în organizații profesionale, publicații, creații cu valoare tehnică sau științifică;

●date de contact (adresă, număr de telefon, e-mail personal) necesare pentru derularea curentă a activității educaționale și de cercetare specifice universității.

Destinatarii datelor:

Datele personale sunt comunicate, în baza metodologiei stabilite de cadrul legal aplicabil, pentru asigurarea de sănătate și pentru asigurarea gratuității la transportul feroviar intern. Conform contractului încheiat în baza cadrului normativ existent, datele dvs. sunt comunicate Companiei de Transport Public Iași pentru decontarea transportului în comun. În cazul în care sunteți beneficiarul unei burse conform Legii 376 / 2004 privind bursele private cu completările ulterioare, situația dvs. școlară este transmisă sponsorului strict pentru monitorizarea derulării contractului de acordare a bursei. Imaginile înregistrate prin intermediul sistemelor de supraveghere video sunt transmise, la cerere instituțiilor cu atribuții legale.

Transferul datelor cu caracter personal către terți:

Datele deținute la nivelul sistemelor informaționale ale instituției nu sunt comunicate unor terțe părți decât în cazul în care solicitarea se face în baza unei cereri venite conform unui temei legal furnizat de instituții ale statului român sau pentru îndeplinirea obligațiilor contractuale dintre dumneavoastră ca student și TUIASI ca furnizor de servicii educaționale.

Termenul de păstrare a datelor cu caracter personal:

Datele asociate contractelor de școlarizare și îndeplinirii obligațiilor asociate sunt reținute la nivelul instituției conform Nomenclatorului Arhivistic al TUIASI. Menționăm că păstrarea datelor cu caracter personal în instituție are rolul de a putea furniza către titularul datelor, la cerere, informații privind perioada de școlarizare petrecută în cadrul instituției și după finalizarea acestei perioade de instruire și se supune suplimentar temeiului legal aplicabil în România furnizat de Ordinul Ministrului Educației și Cercetării Nr. 4156 / 27.04.2020 privind regimul actelor de studii şi al documentelor universitare în sistemul de învățământ superior cu completările ulterioare care prevede un regim de păstrare permanentă la nivelul instituției și arhivei acesteia (Art 7 alin (1)) a datelor care se regăsesc la nivelul actelor de studii (suplimentul la diplomă, suplimentul descriptiv sau suplimentul Europass la diplomă; foaia matricolă sau anexa cu note; registrul matricol; registrul unic de evidență a formularelor și de eliberare a actelor de studii; cataloage; situația școlară). Perioada de stocare a imaginilor înregistrate prin intermediul sistemelor de supraveghere video este de maxim 30 de zile.

Drepturile persoanelor vizate:

În calitate de student TUIASI, aveți și calitatea de persoană vizată din punct de vedere GDPR. În această calitate beneficiați de următoarele drepturi:

●dreptul de acces: se referă la dreptul de primi o confirmare din partea TUIASI cu privire la prelucrarea datelor cu caracter personal, precum și accesul la acestea;

●dreptul la rectificare: aveți posibilitatea de a solicita modificarea datelor personale, dacă acestea au fost înregistrare incorect , incomplet sau au apărut modificări față de datele furnizate la înscriere (schimbare acte de identitate, schimbare nume);

●dreptul la restricționarea prelucrării: îl puteți exercita atunci când considerați că prelucrarea este ilegală sau datele nu sunt exacte.

În cazul în care apreciați că operațiunile de prelucrare realizate de TUIASI încalcă drepturile dumneavoastră menționate în Regulamentul (UE) 2016/679, puteți formula o cerere scrisă (datată și semnată) către TUIASI la Registratura TUIASI din Bd. Dimitrie Mangeron, nr. 67, Corp T, Iași sau către Responsabilul cu protecția datelor (DPO) la adresa de e-mail dpo@tuiasi.ro.

De asemenea, aveți dreptul de a depune o plângere la Autoritatea Națională de Supraveghere a Prelucrării Datelor cu Caracter Personal (cu sediul în București, Bd. General Gheorghe Magheru nr. 28-30, Sector 1, cod poștal 010336, telefon 0318059211, adresă de e-mail anspdcp@dataprotection.ro), procedura fiind prezentată pe site-ul autorității la adresa www.dataprotection.ro.

Măsuri tehnice și organizatorice de protecție a datelor cu caracter personal:

Universitatea Tehnică „Gheorghe Asachi” din Iași, prin măsurile instituite se asigură că respectă drepturile cu privire la datele personale pe care le deține, informând ori de câte ori apar procesări noi ale datelor în afara vreunui temei legal, contractual, menite să vă protejeze un interes vital, realizate pentru îndeplinirea unui scop de interes public sau ca urmare a exercitării autorității de către o instituție oficială abilitată.

Furnizarea datelor cu caracter personal necesare pentru respectarea unei obligații legale ale operatorului:

Vă informăm că prevederile legale pe care le-am menționat ne obligă să vă solicităm și să prelucrăm categoriile de date enumerate anterior. Astfel, în măsura în care nu sunteți de acord cu prelucrarea datelor cu caracter personal, vom fi în imposibilitatea încheierii Contractului de studii.

Subsemnatul ..............................................................................................................................., declar că am fost informat cu privire la prelucrarea datelor cu caracter personal de către Universitatea Tehnică „Gheorghe Asachi” din Iași, așa cum este menționat anterior, citind și înțelegând prezenta notă de informare.

Data Semnătura,

.......................................... ..........................................

Anexa nr. 2 la Contractul de studii

**Declarație de consimțământ privind prelucrarea datelor cu caracter personal**

Subsemnatul .............................................................................................................., declar că doresc realizarea următoarelor modificări privind prelucrarea datelor cu caracter personal:

⃝ **Sunt** / ⃝ **Nu sunt** de acord ca datele personale cu privire la situația școlară și financiară (plata taxelor de studii) să fie furnizate la cerere și rudelor mele de gradul 1, respectiv împuterniciților mei legali (tutori).

⃝ **Sunt** / ⃝ **Nu sunt** de acord să fiu **contactat prin telefon** pentru soluționarea situațiilor ce țin de calitatea mea de student.

În cazul în care în Contractul de studii nu furnizez un număr de telefon valid, înțeleg și accept decizia luată în lipsa mea în ceea ce privește situația existentă și modul de comunicare decis de Secretariat.

⃝ **Sunt** / ⃝ **Nu sunt** de acord să fiu **contactat prin e-mail-ul personal** pentru soluționarea situațiilor ce țin de calitatea mea de student.

În cazul în care nu furnizez o adresă de e-mail validă, înțeleg și accept decizia luată în lipsa mea în ceea ce privește situația existentă și modul de comunicare decis de Secretariat.

⃝ **Sunt** / ⃝ **Nu sunt** de acord ca situația mea școlară să fie transmisă unor terțe părți (cu care Universitatea are stabilit un acord în acest sens) strict cu scopul de a fi utilizată în procesul de evaluare a condițiilor de acordare a unei burse în cadrul legal furnizat de Legea nr. 376/2004 privind bursele private cu completările ulterioare.

⃝ **Sunt** / ⃝ **Nu sunt** de acord ca imaginile fotografice, secvențele video sau alte materiale multimedia realizate la evenimentele organizate de Universitatea Tehnică „Gheorghe Asachi” din Iași sau la care aceasta are calitatea de partener și în care apare imaginea mea clară (pot fi identificat direct) să poată fi utilizate de Universitatea Tehnică „Gheorghe Asachi” din Iași pentru promovarea acțiunilor și activităților respective sau a Universității Tehnice „Gheorghe Asachi” din Iași și a serviciilor oferite de aceasta, în general.

Data Semnătura,

............................. .............................

Anexa nr. 3 la Contractul de studii

**Informare asupra activităţii cabinetului medical/cabinetului stomatologic studenţesc**

În cadrul Universităţii Tehnice “Gheorghe Asachi” din Iaşi funcţionează un număr de 2 cabinete stomatologice cu personalul medical următor: dr. Cozma Neculai Cristian, dr. Iacob Cristina, dr. Munteanu Simona, dr. Burghelea Maria Magdalena şi asistent medical: Băiceanu Angela, Stan Anişoara, Roznovăţ Elena Cristina, personal încadrat de Direcţia de Asistenţă Socială a Municipiului Iaşi, din cadrul Primăriei Municipiului Iaşi.

Activitatea cabinetului este asigurată conform actelor normative care reglementează asistenţa medicală din unităţile de învăţământ.

Cabinetul stomatologic asigură gratuit studenţilor din universitate servicii medicale de specialitate, preventive şi curative: educaţie pentru igiena dentară, pentru alimentaţie sănătoasă şi pentru un stil de viaţă sănătos, consultaţii periodice anuale individuale, profilaxia cariei dentare şi a altor afecţiuni ale aparatului dento-maxilar, tratamentul cariilor simple şi al complicaţiilor acestora, detartraje, extracţii, igienizări profesionale, tratamente stomatologice de urgenţă.

Programarea tratamentelor individuale se face la cererea pacienţilor.

Activităţile cabinetului stomatologic sunt strict confidenţiale. Consultaţiile se efectuează personal, doar în cabinetul stomatologic.

În situaţia în care prelucrarea datelor cu caracter personal în scopurile amintite vă afectează drepturile şi interesele ori sunteţi interesat de o informare mai amplă legată de aceasta, vă rugăm să vă adresaţi Compartimentului Protecția Datelor cu Caracter Personal, din cadrul Universităţii Tehnice “Gheorghe Asachi” din Iaşi, la adresa de e-mail [cpdcp@groups.tuiasi.ro](mailto:cpdcp@groups.tuiasi.ro), conform art. 38 alin. 4 din Regulamentul nr. [679 din 27 aprilie 2016](12045068.htm) privind protecţia persoanelor fizice în ceea ce priveşte prelucrarea datelor cu caracter personal şi libera circulaţie a acestor date.

|  |  |
| --- | --- |
| Data | Semnătura |